
S K R A Ć E N I  Z A P I S N I K
od 26. studenoga 2019. godine

sa 22. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 023-01/19-01/01, URBROJ: 2137/22-19-7, od 22. studenoga 2019. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić-Šabarić, predsjednica Općinskog vijeća,
2.  Pero Čorba, potpredsjednik Općinskoga vijeća,
3.  Vjekoslav Mesarov, član Općinskog vijeća,
4.  Nenad Lukić, član Općinskog vijeća,
5.  Dražen Đuroci, član Općinskog vijeća,
6.  Marina Bušić, članica Općinskog vijeća,
7.  Ivan Mesarov, član Općinskoga vijeća,
8.  Dario Ciganović, član Općinskoga vijeća
9.  Željkica Kapitanić, članica Općinskoga vijeća,
10.Franjo Marčinko, član Općinskoga vijeća.


OSTALI PRISUTNI:

1. Branko Mesarov, općinski načelnik Općine Novo Virje,
2. Miroslav Lukanec, pročelnik i zapisničar,
3. Željka Bosorić Baruškin, računovodstveni referent.


ODSUTNI:

1. Željko Šadek, član Općinskoga vijeća – opravdano.


Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 19,40 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće
jednoglasno je sa 10 glasova ZA usvojilo zapisnik sa prethodne sjednice.

PREDSJEDNICA: Za današnju sjednicu predlažem sljedeći:


DNEVNI RED

1. Donošenje Zaključka o davanju suglasnosti na sklapanje Ugovora o partnerstvu na projektu ''Izgradnja vodnokomunalne infrastrukture aglomeracija Đurđevac, Virje, Ferdinandovac i Podravske Sesvete'',
2. Donošenje Odluke o izmjeni Odluke o obavljanju dimnjačarskih poslova na području Općine Novo Virje,
3. Donošenje Plana davanja koncesija za 2020. godinu,
4. Donošenje Zaključka o prihvaćanju Izvješća o stanju sigurnosti na području postaje Granične policije Koprivnica za kolovoz, rujan i listopad 2019. godine,
5. Razmatranje zamolbe Martina Žuškin iz Novog Virja,
6. Rasprava o prijedlogu Proračuna Općine Novo Virje za 2020. godinu i projekcijama Proračuna za 2021. i  2022. godinu,
7. [bookmark: _Hlk4660817]Razno.

Dnevni red je usvojen sa 10 glasova ZA.

Točka 1.

PREDSJEDNICA: Prelazimo na prvu točku, a to je donošenje Zaključka o davanju suglasnosti na sklapanje Ugovora o partnerstvu na projektu ''Izgradnja vodnokomunalne infrastrukture aglomeracija Đurđevac, Virje, Ferdinandovac i Podravske Sesvete''.
Načelnik kao predlagatelj dobiva riječ.

OPĆINSKI NAČELNIK: U ovome projektu se nalazimo već 3 godine, vidite koji su sve partneri, grad Đurđevac, Općina Virje, Kloštar Podravski, Podravske Sesvete, Novo Virje i  Ferdinandovac. Mi smo u tom projektu otkad je bilo projektiranje, bilo je čini mi se devetnaest sastanaka toga tima. Dokumentacija je gotova, građevinske dozvole su ishođene i sada se priprema natječaj za izgradnju. Prije potpisivanja toga ugovora, mi partneri moramo sklopiti ovaj Ugovor o partnerstvu. Vrijednost projekta je 288.000.000,00 kn, 85%  daje kohezijski fond,a ostalo država i općine. Naša općina financijski u tom projektu sudjeluje sa 95.000,00 kuna. Projektom dobivamo priključke na vodovod, oni koji ih nemaju i sufinanciramo vodospremu Čepelovec, tako da više neće biti pritisak sa hidrofora nego bude gravitacijski. Kanalizacija u tom projektu za nas nije projektirana zbog toga jer bi trebao biti priključak na svakih trideset metara, što kod nas ne postoji. Previše smo razvedeni i taj oblik kanalizacije za nas ne odgovara. Projektiran je pročistač u Ferdinandovcu, koji će biti na Tolnici, bitno je da je taj pročistač kapacitiran za naše septičke. Uz nas kanalizaciju ne mogu imati recimo Severovci, Batinske, Brodić i još neki. Odvozilo bi se u pročišćivač koji je najbliži. Cijena vode i odvodnje bi bila ista koji imaju kanalizacijski cjevovod i oni koji imaju septičke. Ovakav partnerski sporazum mora biti na svim Općinskim vijećima svih partnera. On se ne može potpisati bez ovih zaključaka o davanju suglasnosti za sklapanje ugovora i ovlaštenja načelniku za potpis toga ugovora. Ovo vam je pročelnik kopirao, imate opis projekta, možete vidjeti sve detalje, o čemu se radi u tom projektu. 


PREDSJEDNICA: Zahvaljujem. Ima tko da se javlja, ako nema zaključujem raspravu.
Budući da se nitko nije javio Općinsko vijeće Općine Novo Virje je sa 9 glasova ZA i 1 glasom SUZDRŽAN donijelo je

ZAKLJUČAK
o davanju suglasnosti na sklapanje Ugovora o partnerstvu na projektu ''Izgradnja vodnokomunalne infrastrukture aglomeracija Đurđevac, Virje, Ferdinandovac i Podravske Sesvete''

Točka 2.

PREDSJEDNICA: Prelazimo na drugu točku, a to je donošenje Odluke o izmjeni Odluke o obavljanju dimnjačarskih poslova na području Općine Novo Virje. 
Dajem riječ načelniku.

OPĆINSKI NAČELNIK: Moramo provesti natječaj za koncesiju za dimnjačarske usluge, po našoj staroj odluci je obvezno tri puta čišćenje. Mi smanjujemo ovdje na dva puta. Zakonski je dosta dva puta. Zakon se promijenio, postrožilo se. Ne smijemo biti bez dimnjačara, nego nas tjeraju da svakako imamo tu uslugu. Osiguranje neće plaćati posljedice požara ukoliko nije bio dimnjačar. Do sada smo imali koncesionara koji baš nije obavljao revno svoj posao, ali ljudima to nije ni smetalo, nisu morali platiti, svi drugi su to posložili. Vrijeme je da to napravimo i mi.

PREDSJEDNICA: Zahvaljujem. Ima tko da se javlja, ako nema zaključujem raspravu.
Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo

ODLUKU
o izmjeni Odluke o obavljanju dimnjačarskih poslova 
na području Općine Novo Virje

Točka 3.

PREDSJEDNICA: Prelazimo na treću točku, a to je Donošenje Plana davanja koncesija za 2020. godinu.
Dajem riječ načelniku.

OPĆINSKI NAČELNIK: Ova točka dnevnog reda vezana je uz prethodnu točku. Općina u 2020. godini planira dati koncesiju za obavljanje dimnjačarskih poslova, a sukladno Zakonu o koncesijama.

PREDSJEDNICA: Zahvaljujem. Ima tko da se javlja, ako nema zaključujem raspravu.
Budući da se nitko nije javio Općinsko vijeće Općine Novo Virje jednoglasno je sa 10 glasova ZA donijelo


PLAN
davanja koncesija za 2020. godinu

Točka 4.

PREDSJEDNICA: Prelazimo na četvrtu točku dnevnog reda, a to je donošenje Zaključka o prihvaćanju izvješća o stanju sigurnosti na području Granične policije Koprivnica za kolovoz, rujan i listopad 2019. godine.
Ima li načelnik nešto za dodati? Pošto nema, otvaram raspravu, ima li tko kakvih pitanja? 
Budući da se nitko nije javio Općinsko vijeće Općine Novo Virje je bez rasprave jednoglasno sa 10 glasova ZA donijelo

ZAKLJUČAK
o prihvaćanju Zaključka o prihvaćanju izvješća o stanju sigurnosti na području Granične policije Koprivnica za kolovoz, rujan i listopad 2019. godine

Točka 5.

OPĆINSKI NAČELNIK: Znate osobu, zapao je u egzistencijalne probleme. Bio  sam u vezi njegovog slučaja u Centru za socijalnu skrb. Ako si bolestan i ne možeš raditi, a nemaš uvjete za mirovinu, onda moraš u Centar za socijalnu skrb. Pošto on nije znao kako i što, ja sam otišao u Centar za socijalnu skrb i tamo je gospođa Đođ, koja je nadležna za naše područje rekla da je jednokratne pomoći Martinu Žuškin već dodijelila. Jedna je bila 1.000,00 kuna u novcu, a druga 500,00 kuna bon u KTC-u za podizanje robe. Rekla je da može sve osim cigareta, alkohola i bonova za mobitel. To je sve iskoristio, bio je na pregledu kod doktora i tamo se nije znao ponašati pa mu je doktor napisao da je radno sposoban. Da mu je napisao da nije radno sposoban već bi imao nekakvu socijalnu pomoć. Ove godine je to bilo. Ponovno će to ići u postupak, sad u prvom mjesecu bi se trebalo znati da  li će dobiti socijalnu pomoć ili ne. Njemu je problem ovo razdoblje između, prosinac. Sama gospođa iz Centra je rekla neka mu damo nešto ukoliko možemo. Ta novčana pomoć od 1.000,00 kuna i 500,00 u bonu KTC-a se može dobiti i iskoristiti samo jednom godišnje. 

PREDSJEDNICA: Dobro, ima li još tko da se javlja? Mišljenje morate dati jer mi moramo nešto odgovoriti na to. 

MARČINKO FRANJO: Bio je i kod mene, znam nešto oko ovoga što je načelnik rekao. Došao je sa čekovima za struju, da nema za lijekove, dotakao je dno, evo  u čemu je stvar. Ima Perasa kojem navodno iznajmljuje kafić, to malo radi, malo ne radi, ne daje mu nikakve novce. Nema za  prijevoz da ode do doktora. Tražio je pomoć od nekakvih 1.500,00 kuna pa sam mu rekao da ne znam da li će mu itko to odobriti.
MARINA BUŠIĆ: Prošli petak u 1 sat popodne je bio pijan u grabi kod Stružana. Ja mislim da novci nisu za njega. 

PERO ČORBA: Jasno je to meni. 

PREDSJEDNICA: Što se toga tiče, sutra će se skupiti caritas, možda njega da uguramo da mu se odnese za Božić, ja razmišljam u tom smjeru, jedan paket više ili manje. Mislim da neće propasti svijet. 

ŽELJKICA KAPITANIĆ: Nije problem s paketom, nego što nema novce. 

PREDSJEDNICA: Znam, rekla sam za ovaj dio, može mu se taj paket dati uz druge stvari. Sa jedne strane u redu, znamo kakav je, a s druge tko smo mi da sudimo. Evo izjasnite se. 

PERO ČORBA: Prije nekih mjesec i pol dana je prodao zadnji dio zemlje koji je imao. 

ŽELJKICA KAPITANIĆ: Pa da li on onda ne može biti socijalni slučaj?

PERO ČORBA: Ne znam, on je prije išao za to, a čuješ što je rekao načelnik, nije se ponašao sukladno onome što je molio. 

PERO ČORBA: Za tu struju što ima neka mu se plati, ali dobio je 6.500,00 kuna u roku od mjesec i pol dana, 4 dana je bila „fešta“. 

MARINA BUŠIĆ: Ako mu damo novce svejedno će zapiti i neće imati ništa. 

MARČINKO FRANJO: Ti čekovi za struju su negdje oko 300,00 kuna, ali ako je ovo prodao ja ne znam što bi više rekao.  Za to nisam ni znao. Pa ima on radnog staža, invalidska penzija ili tako nešto.

OPĆINSKI NAČELNIK: 23 i nešto godina, ja nisam išao na mirovinski to pitati.

PERO ČORBA: Ali on nema 65 godina jelda. Ovo iz Njemačke ili Austrije će dobivati kad navrši 65 godina. Ja sam za da mu se plate ti čekovi za struju ako u proračunu ima sredstava za to. Cartias mu vjerojatno bude dao paket.
 
PREDSJEDNICA: Neka donese čekove u općinu i ode netko s njim na poštu i plati te čekove. Tako da znamo da je to plaćeno, i na Caritasu će se to sutra spomenuti. Da se i njemu spremi taj jedan paket kad čovjek kaže da nema što jesti, ako mu paše, ako ne, ne. 

NENAD LUKIĆ: Mislim da je u redu da mu se to plati.

PREDSJEDNICA:  Koliko je struja? 300,00 kuna. Neka ide onda do 500,00 da se zaokruži.

OPĆINSKI NAČELNIK: Neka ide do 500,00 kuna, da. 

PREDSJEDNICA:  Nakon daljnje kratke rasprave donesena je odluka da se Martinu Žuškin pomogne na način da mu se doniraju sredstva do iznosa od najviše 500,00 kuna, s kojima će isti podmiriti račune za struju, uz prisustvo djelatnika općine kod plaćanja računa.



Točka 6. 

OPĆINSKI NAČELNIK: Što se tiče proračuna za 2020. godinu najjednostavnije je da prođemo po obrazloženju. Prihodi su 5.711.878,32 kuna, prihod od poreza je 2.203.684,00 to su zbrojeni svi porezi, 60.000,00 kuna porez na imovinu, 8.000,00 kn je porez na potrošnju. Udio za fiskalno izravnanje je 2.135.684,00 kuna. 1.800 000,00 je od fiskalnog izravnavanja od jedinica lokalne samouprave koje su bogatije od nas, Zagreb npr. i tu stalno gradonačelnik Zagreba naglašava kako je on zbog toga Zakona ustupio već nekoliko milijardi kuna koje su onda prenijete k nama i svim ostalim jedinicama lokalne samouprave od 1. – 4. skupine, a mi smo 2. skupina. Ostatak je porez na dohodak. Imamo prihode od pomoći, u iznosu od 2.185.439,32 kuna, dok su prihodi od imovine 1.060.955,00 kuna od čega je 455.000,00 kuna renta, to je procjena na temelju prve polovice ove godine, dok je bila renta 80.000,00 kuna mjesečno. Zadnja tri  mjeseca dolazi renta 40.000,00 kuna, ne znamo zbog čega ni da li će se to nastaviti. Ako će se nastaviti sa 40.000,00 kuna onda će nam renta biti duplo manja od toga, odnosno 500.000,00 kuna. Dalje su prihodi od administrativnih i upravnih pristojbi, a to su komunalne naknade i komunalni doprinosi 171.000,00 kuna, grobna naknada od 50.000,00 kuna, šumski i vodni doprinosi 87.000,00 kuna. Rashodi poslovanja iznose 5.711.878,32 kuna od čega su 3.239.370,76 kuna rashodi poslovanja, 2.152.507,56 kuna za nabavu nefinancijske imovine i 320.000,00 za otplatu kredita za vrtić. Sada 30.11. bude otplata pa će glavnice ostati 1.125.000,00 kuna, od  3.000 000,00 kuna otplate kredita. U ovih 320.000,00 kuna je glavnica 300.000,00. Nama je otprilike po otplatnom planu svako tromjesečje 3.000,00-4.000,00 manje kamate no što su predviđene po otplatnom planu. Od 2013. do 2019. smo manje kamate platili za 60.000,00 kuna. Rashodi za zaposlene planirani su u iznosu od 1.156.921,92 kuna. Doprinosi na plaću 158.701,68 kuna materijalni rashodi su 1.321.540,60 kuna.
Rashodi za usluge planirani su 832.006,00 kn. Smeće plaćamo svaki mjesec dva puta zelene otoke, pa ćemo plaćati i onu agrofoliju i one folije od povrća, taj nam se trošak povećava značajno više nego prije. Subvencije 160.000,00 kn, u tih 160.000,00 kn je planiran i povrat od umjetnog osjemenjivanja. Znate da smo prije račune od osjemenjivanja plaćali veterinarskim organizacijama pa nam je država naredila da moramo imati jednogodišnje programe i ishoditi suglasnost od Ministarstva poljoprivrede prije te godine u kojoj imamo namjeru davati sredstva. To su rekli da moramo tako raditi da se točno vidi koliko je koji poljoprivrednik točno dobio i mi smo na svakoj isplati dvaput godišnje imali spisak tih ljudi i slali u Ministarstvo poljoprivrede. Iznos tih potpora u trogodišnjem razdoblju ne smije prelaziti  29.000.000,00 eura za primarnu poljoprivrednu proizvodnju. Od Ministarsva poljoprivrede primili smo mail u kojem nas obavještavaju da smo došli do 29.000.000,00 eura i ispunili kvotu da više nećemo dobiti suglasnost za program pomoći stočarima za umjetno osjemjenjivanje.  Tako da ne smijemo to više plaćati jer smo kvotu ispunili. Može se nekom pomoći recimo ako gradi štalu, kupuje stroj, ali tekuće troškove poslovanja poljoprivrednika se ne smije sufinancirati. Predlažem da taj iznos na rashodovnoj ostavimo. Ako se kakva zakonska mogućnost pronađe plaćat ćemo to, a ako se ne pronađe onda ćemo to prenamijeniti za nešto drugo. Bilo je 70 domaćinstava u sedmom mjesecu i bit će još 70 u dvanaestom. Što se nas tiče, naš proračun to može podnijeti, problem je što to više ne bude zakonito. Naknade građanima i kućanstvima planiraju se u iznosu od 210.414,00 kuna gdje imate prehranu u školi, pribor, za knjige, darovi za novorođenu djecu, subvencije prijevoza. Ostali rashodi su 294.100,00 kuna tu su donacije udrugama, domaćice, KUD, Konak, šahisti, ribolovni klub, crveni križ. Rashodi za nefinancijsku imovinu planiraju se u iznosu 2.152.507,56 kn. Sad smo ponovno kontaktirali moguće ponuditelje za javljanje na natječaj za asfaltiranje i onda ćemo ponovno objaviti, nadam se da se netko bude javio. Sada budemo stavili rok 30.06. iduće godine. To je za ulice Hatadi, Đuroci, Šostarec i Bezjak. Za ulicu Živko, tu gdje je vrtić je sada imovinski - pravno riješeno, predani su papiri za građevinsku dozvolu. Ogredek i Lauš su u drugom projektu. Za Ogredek je imovinski - pravno riješeno i na gruntovnici se sve može vidjeti, ali ulica Trepče gdje je Zoran Lauš, danas sam bio, elaborat na katastru je danas predan u gruntovnicu i u ponedjeljak će ga tek staviti u proceduru. Nadamo se da će biti natječaj Ministarstva graditeljstva na kojem smo se već natjecali sa ulicom Živko.
U drugom mjesecu bi trebao biti natječaj za mobilno reciklažno dvorište, to mi je rekao kolega iz Molvi. Opremanje dječjeg igrallišta na Drenovici, to je ono što smo se javili na natječaj. I na kraju je izdatak glavnice otprilike 300.000,00 kuna, 20.000,00 kuna je kupnja udjela u Drava - kom d.o.o.. Piškornica bi izašla iz vlasništva sa svojih 35%, mi općine smo u vlasništvu 65% te bi mi ostali to dokupili. Dalje bismo funkcionirali kako smo i do sada.  

PREDSJEDNICA: Zahvaljujem, otvaram raspravu. Ako nema nitko, onda ću ja prijeći, vezano za tekuće pomoći proračuna imamo oko milijun kuna više nego prošle godine. Što je u tome? Na što se sve računa. 

ŽELJKA BOSORIĆ BARUŠKIN: Asfaltiranje, igralište Drenovica, izbori parlamentarni, predsjednički.

PREDSJEDNICA: Koliko  se planira na asfaltiranje? Imate neke cifre? Reciklažno  znamo da je 70.000,00 kuna.
 
OPĆINSKI NAČELNIK:  Cifre znamo sad konkretno za ove četiri male ulice, troškovnik je  214.000 000,00 kuna + PDV. 

PREDSJEDNICA: Dobro, to je na rashodovnoj strani, a ja pričam o prihodovnoj. Što se planira?

OPĆINSKI NAČELNIK: Ministarstvo regionalnog razvoja  daje 40 – 60%. Ministarstvo graditeljstva isto tako oko 50% od vrijednosti projekta. Mi sad imamo projekte, a troškovnike je izradio projektant. Miro, znaš koliko je ukupno?

MIROSLAV LUKANEC: Drenovica je 581.000,00 kuna, Ogredek i Trepče  820.000,00 kuna.

OPĆINSKI NAČELNIK: Ukupno je to oko 1.400 000,00 kuna.

PREDSJEDNICA: Ja sam gledala razliku ove i prošle godine, igralište i ovo smo imali i prošle godine. Znači to ne možemo računati u taj 1.000 000,00 kuna razlike. Recimo reciklažno se računalo da bude prošle godine i igralište se računalo. 

OPĆINSKI NAČELNIK: Prvo mi ne možemo znati koliko će biti projektantski  troškovnik, a onda po nabavi opet može biti neka druga cifra. I još dok bude sam natječaj za novce, ne znamo koliki će postotak biti, daju 50%, 60% ili 30%. Kažu  da daju 50% pa dobiješ odluku i napišu ti da nisi dobio 50%, nego 30%. 

PREDSJEDNICA: Ja sam samo pitala koliko ste vi otprilike mislili da ćete dobiti. Koliko sam polovila računali ste 50%. 

OPĆINSKI NAČELNIK: Ako i županija dodjeljuje onda smo još dodali malo više od  50%. Imaju javni poziv gdje se možemo javiti. Tako smo predvidjeli, ali to može biti različito po projektiranju, po nabavi, a nabava je najvažnija. Natječaj za novce je prije javne nabave. Onda oni kažu da ti daju 40%, a onda ti da 30%. 

PREDSJEDNICA: Zanima me, idemo po redu od predstavnička izvršna tijela, tu imamo plaće i onda imamo naknade zaposlenima 25.314,00 kn, na što se to odnosi? 

ŽELJKA BOSORIĆ BARUŠKIN: Tu je znači službeno putovanje, loko vožnja i prijevoz za plaće svaki mjesec. 

PREDSJEDNICA: Ali to se u biti odnosi samo na načelnika?

ŽELJKA BOSORIĆ BARUŠKIN: Samo na načelnika da.

PREDSJEDNICA: Rashodi za usluge 20.000,00 kuna?

ŽELJKA BOSORIĆ BARUŠKIN: Proračunska pričuva.

PREDSJEDNICA: 25.000,00 kn to je 2 i nešto tisuće mjesečno. Sad me zanima, dane Općine smo digli na 28.500,00 kn, mene u toj stavci zanima kako mi to otprilike trošimo. Otprilike po ciframa.

OPĆINSKI NAČELNIK: Domaćice više ne kuhaju, sad je catering. 
	
ŽELJKA BOSORIĆ BARUŠKIN: 27.000,00 kuna i  1.500,00 kuna su vijenci, lampaši.

OPĆINSKI NAČELNIK: Tu je catering za svečanu sjednicu, susreti područnih škola, grah dok se kuha. Dok je susret to je 2.000,00 kn, sa grahom zna biti i 5.000,00 kn.

MIROSLAV LUKANEC: Catering je 20.000,00 kn. 

PREDSJEDNICA: Rekla si  1.500,00 je za?

ŽELJKA BOSORIĆ BARUŠKIN: Vijenci, lampaši.

PREDSJEDNICA: A pozivnice?

OPĆINSKI NAČELNIK: Isto su u tome. 

PREDSJEDNICA: Dalje, sad smo na jedinstveni upravni odjel, tu je stavka rashodi za zaposlene povećana, to je zbog projekta „Zaželi“ ili? Sad je tu 279.000,00 kn i još nešto, a prošle godine je bilo manje. 

OPĆINSKI NAČELNIK: Povećane su plaće.

PREDSJEDNICA: Rashodi za usluge 230.000,00 kn? 

ŽELJKA BOSORIĆ BARUŠKIN: Telefon, pošta, prijevoz, tisak, voda, slivna, informativni pano, ugovori o djelu. 

PREDSJEDNICA: A ovi ostali nespomenuti rashodi poslovanja? Što ulazi u tih 12.000,00 kn?

ŽELJKA BOSORIĆ BARUŠKIN: Tu se knjiži reprezentacija. Vijenci ako bi bili, lampaši, cvijeće, posebno je za dane Općine, posebno je za Dan svih svetih. 

PREDSJEDNICA: Dalje, održavanje zgrada za redovito korištenje. 35.000,00 kn. Lani je bilo oko 10.000,00 kn pa smo dizali zbog mrtvačnice. A što je u tih 35.000,00 kn sad?

ŽELJKA BOSORIĆ BARUŠKIN: Mreža za igralište.

OPĆINSKI NAČELNIK: Od onoga u Crncu nam je ostalo tubinga. Ja sam bio kod Grivića, koji je to donirao, pa sam ga pitao da li dopušta da to isto napravimo i na Drenovici. 30.000,00 kn je koštalo igralište.

PREDSJEDNICA: Zašto onda dolje niste stavili neku podstavku da znamo mi da je to u pitanju?

OPĆINSKI NAČELNIK: Na vijeće se stavlja treća razina, a onda se sve ostalo knjiži još do šeste razine. Određene vrste troška moraš kontirati.

PREDSJEDNICA: Ali zanimljivo mi je kad nije spomenuto ni tu niti u obrazloženju. Održavanje zgrada za redovito korištenje i mi ne vidimo za što je to točno namijenjeno. I ovo mi nije jasno zašto ne uzeti jednog čovjeka, romske nacionalnosti, on može pomoći komunalnom radniku. Puno puta možda on nešto ne stigne. Dalje sam tu gledala održavanja plovila i stočnih vaga za redovno korištenje, dodatna ulaganja na prijevoznim sredstvima sredstvima 35.000,00 kn. 

ŽELJKA BOSORIĆ BARUŠKIN: Radi se o kupnji sajle za skelu.

PREDSJEDNICA: Strategija, plan i registar imovine? 

MIROSLAV LUKANEC: Zakon o upravljanju imovinom, strategija, registar imovine. planovi.

PREDSJEDNICA: Zaštita od požara, tu piše 109.000,00 kn, prošle godine je bilo 96.000,00 kn. 

OPĆINSKI NAČELNIK: Sad moraju imati više vatrogasaca sa liječničkim po Zakonu o protupožarnoj zaštiti, bilo ih je 20, a sad ih je 30. I tu je dio troška što podučavaju djecu. 

PREDSJEDNICA: Održavanje cesta i drugih javnih površina? Tu ste isto nešto podigli? 

OPĆINSKI NAČELNIK: Otprilike je 60.000,00 - 70.000,00 kn šodrenje, snijeg je 10-30, ovisi koliko ga ima te malčiranje koje je koštalo oko 18.000,00 kuna.

PEDSJEDNICA: Imamo projektnu dokumentaciju i imovinsko-pravne odnose za ceste.

OPĆINSKI NAČELNIK: Tu ćemo se dogovoriti koje ćemo dalje staviti u rješavanje vlasništva i koje ćemo projektirati. Tamo u Kingovu ima kratkih dijelova ulica koje bi možda sami asfaltirali.

PREDSJEDNICA: Produžetak na Medvedički kod obitelji Ormanec?

OPĆINSKI NAČELNIK: Pa može i to. Vidjet ćemo koliko će biti novaca.

PREDSJEDNICA: Komunalne usluge 180.500,00 kn to je isto povećano. 

ŽELJKA BOSORIĆ BARUŠKIN: Poljoprivredni redar, komunalni redar, deratizacija. S tim da je pražnjenje zelenih otoka češće, hvatanje pasa i rezervacija mjesta. 

PREDSJEDNICA: Kod tih zelenih otoka, koliko je naš postotak razvrstavanja otpada?

OPĆINSKI NAČELNIK: To komunalno poduzeće koje skuplja otpad vodi.

PREDSJEDNICA:  Dobro pa da li mi znamo dokle smo došli, ako je pojačano na zelenim otocima onda smo valjda nešto i digli.

OPĆINSKI NAČELNIK: To će se vidjeti po troškovima. 

PEDSJEDNICA:  Do kad je zakonski određeno do kad moramo imati?

MIROSLAV LUKANEC: 20% moraš imati do 2022. ili 2023. godine.

OPĆINSKI NAČELNIK: Imaš u toj agenciji za okoliš koliko je odvojeno po domaćinstvima, koliko zajedno. 

PREDSJEDNICA:  Istražni radovi i plan sanacije otpada. Na što se odnosi?

OPĆINSKI NAČELNIK: Ovo naše postojeće odlagalište, morali smo sanirati više puta. 

PREDSJEDNICA:  Službe kulture, 40.000,00 kn, do sad je bilo 29.000,00 kn. 

ŽELJKA BOSORIĆ BARUŠKIN: Radi udruge „Konak“, njima je podignuto 11.000,00 kn. 

OPĆINSKI NAČELNIK: Postavili bi turističku signalizaciju, to vam je ovo kako piše „groblje“. Već imaju ideju kako bi to označili i firmu koja se time bavi. 

PREDSJEDNICA: Što bi oni točno označavali?

OPĆINSKI NAČELNIK: A gdje je npr. „Čarda“, rekli su dosta lokacija. Oni su već popis lokacija napravili, koliko znakova gdje staviti i to.

PREDSJEDNICA: Onda su nam to trebali i prezentirati. Da mi znamo što zapravo izglasavamo. Pomoć vjerskoj zajednici 35.000,00 kn?

OPĆINSKI NAČELNIK:  Pisanica. 

PREDSJEDNICA : To lijepo može pisati u obrazloženju da ja ne moram ispitivati.

OPĆINSKI NAČELNIK: Gospodin Debeljak je donirao pisanicu pa je Župnik izrazio želju da bi i  pred crkvom bila lijepa pisanica. Cifra je 22.000,00 kn sa uračunatom montažom. 

PREDSJEDNICA: Ovo za vrtić, isto je veće nego lani to je zbog povećanja plaće ili?

ŽELJKA BOSORIĆ BARUŠKIN: Paula na pola radnog vremena isto.

PREDSJEDNICA: Da li je tu uvršteno i iznos  za pedagoga bez obzira što ga nema ili?

ŽELJKA BOSORIĆ BARUŠKIN: Samo ovi koji su zaposleni i Paula. 

PREDSJEDNICA:  To je to što sam ja htjela pitati, ako netko ima još neka pitanja neka pita. 

PERO ČORBA: Ja imam prijedlog za proračun. Stočna vaga u sredini sela, oko 50 tona i dječje igralište u Crncu koje je najlošije ovdje što se tiče asfalta. Tamo je asfalt star već jedno 12-13 godina i više. Mislim da se to može riješiti uz ovo asfaltiranje kad će biti tu. To nije velika površina. Molio bih da se to uvrsti u proračun.

OPĆINSKI NAČELNIK: Ako ćeš dati amandman može. Ako neće biti osjemenjivanja krava moći će biti vaga.

PERO ČORBA: Ja sam se prije par mjeseci  informirao za to, to je nekih 200.000,00 kn cca. Ali to je vaga na karticu, nitko ne bi morao biti zadužen da je tamo, može se kontrolirati preko interneta, isprogramirano sve. Ne mora nitko fizički biti ondje. 
 
PREDSJEDNICA: Što je sa vagom na Medvedički, tu se spominje neka kupnja zemljišta. 

OPĆINSKI NAČELNIK: Ta čestica gdje je vaga je posebna čestica, dala bi se ona kupiti. No, Agronom je ne želi prodati. Može najamnina. Ako idemo obnavljati onda ćemo trošiti svoje novce na tuđu imovinu. 

PREDSJEDNICA: Koliko oni traže najamnine?

OPĆINSKI NAČELNIK: Rekao sam da dostave ponudu, nisu nam poslali ništa. Može se i kupiti neka nova parcela, recimo gdje je ‘’Seleševo’’.

PREDSJEDNICA: Da li smo gdje to u proračunu uopće uvrstili?

ŽELJKA BOSORIĆ BARUŠKIN: 30.000,00 kn, to mora biti pod Jedinstveni upravni odjel, prirodna bogatstva.

PREDSJEDNICA: Dobro tih  30.000,00 kn i to se planira kupiti u idućoj godini, a kad će onda biti gotova vaga?

OPĆINSKI NAČELNIK: Dok se isprojektira.

PREDJSEDNICA: I to će još ljudi čekati ...

OPĆINSKI NAČELNIK: Pa imamo druge vage.

PERO ČORBA: Prvo njih trebamo pitati, ako će toliko inzistirati sa tom najamninom i reći im da će se zamoliti mještane da se ništa više ne kupuje Agronomovo. 

PREDSJEDNICA: Ljudi već godinu dana čekaju da se to tamo nešto sanira i sad će čekati na vagu dvije godine. Zašto se sada privremeno ne riješi najamnina i sanira to tamo.

NENAD LUKIĆ: A što ako najamnina bude 1.000,00 kuna?

PREDSJEDNICA: Ne znamo to jer nismo dobili ponudu, a treba inzistirati  na tome da se sazna. Onda možemo dalje raspravljati. 

VJEKOSLAV MESAROV: Pod što to spada, pod razno ili što? Kuda ste vi otišli, da li je sastanak završio, idemo to izglasati.

PREDSJEDNICA: Pod proračun i to je dio proračuna. Pa u proračun je stavljeno 30.000,00 kn za vagu.

VJEKOSLAV MESAROV: Dobro onda idemo izglasati ili ne idemo? 

PREDSJEDNICA: To se ne glasa, ovaj puta samo raspravljamo o proračunu. Izglasavanje će biti kad se dogovorimo za amandmane. Što je sa vatrogasnim domovima? Projektima? 

OPĆINSKI NAČELNIK: Bio je natječaj iz Mjera ruralnog razvoja. Namjeravam nas prijaviti za energetsku obnovu. Projektant mi kaže da ne zna koji će biti uvjeti. Najbolje bi bilo da se saznaju uvjeti sljedećega natječaja i da se prilagodi projekt. Kontaktirao sam Ministarstvo graditeljstva, koji te natječaje provodi, nisu baš htjeli reći.

PREDSJEDNICA: Dok mi saznamo uvjete, oni raspišu natječaj, naši se projekti neće niti početi raditi.  Ima li još tko kakvih pitanja vezana uz proračun? Ako nema prelazimo na točku razno. Načelnik je rekao da ima nešto za reći.

OPĆINSKI NAČELNIK: Mijenjao se Zakon o održivom gospodarenju otpadom, fiksna naknada za sve bude ista. Devet općina koje su u Drava-kom d.o.o. imaju za jednočlano domaćinstvo 20,00 kn fiksni dio cijene, dvočlano je 30,00 kn, tri + članova je 40,00 kn. Tu su 3,49 kn varijabilni dio, onda je to dva pražnjenja mjesečno, za tri i više članova 49,00 kn. Dakle, svi moraju imati jednako jer kamion vozi bez obzira koliko članova kućanstvo ima, fiksni dio cijene se financira što taj kamion prolazi, a varijabilni dio pražnjenjem kontejnera. Nakon toga opčćinski načelnik objašnjava cijene iz cjenika za pojedine skupine domaćinstava.
Mesarov Vjekoslav odlazi sa sjednice Općinskoga vijeća, te je na sjednici dalje prisutno devet vijećnika.

PERO ČORBA: Imam pitanje u vezi održavanja cesta, to su ovi naši općinski putovi koji su asfaltirani već godinama, ne znam da li je tko primijetio, ali ti nam se putovi stalno sužavaju, tamo prema Čardi ima pola metra zemlje na asfaltu s jedne tako i s druge strane uz bankine. Ima takvih više, a najgore je kada je kiša pa se zadržava na asfaltu, najgori je period proljeće, smrzavanje i odmrzavanje, tako nam asfalti pucaju i propadaju. Mislim da bi po tome pitanju bilo dobro nešto napraviti, počistiti. I još jedna stvar u vezi malčiranja, nisam zadovoljan time jer ima dijelova gdje nije izmalčirano dobro. U Vučićevom klancu prema Barberićevom i sa jedne i sa druge strane strši granje s bankine. Neka komunalni redar vidi i popiše ako je to u čijem vlasništvu i neka ga se zove. Ide sad zimski period, poslovi će jenjavati i neka ljudi onda to lijepo počiste.
 
IVAN MESAROV: Neka u zapisnik ide da je to predložio Pero Čorba, ja sam to svojim novcima financirao da se uredi po ulici Martina Milaka, pa sam imao problema sa ljudima.

PERO ČORBA: Isto tako u ulici prema Čardi gdje je plinovod, Komunalije nikad nisu to poravnale kako treba. 

DARIO CIGANOVIĆ: Treba ići sa JCB –om i odmah odvažati.

PERO ČORBA: Isto tako i na županijskoj cesti, zarasli su se zavoji, trebalo bi kontaktirati Županijsku upravu za ceste i Šumariju da se to uredi.

Predsjednica Općinskog vijeća Općine Novo Virje, Katarina Kozarić-Šabarić završava sjednicu u 21,20 sati.

Dovršeno.
ZAPISNIČAR:
Miroslav Lukanec
PREDSJEDNICA

Katarina Kozarić-Šabarić




